b'\n_START_ARTICLE_\nFredegarjeva kronika\n_START_PARAGRAPH_\nFredegarjeva kronika je kronika, ki opisuje dogodke v frankovski Galiji od leta 584 po okrog 641._NEWLINE_Kronika, katere avtorstvo ni zanesljivo, je pripisana Fredegarju Scholasticusu. Ta Fredegar je bil Burgund. Nekaj \xc4\x8dasa so znanstveniki domnevali, da je Fredegarjevo delo plod vsaj treh avtorjev, dokler ni Marcel Baudot pokazal, da je delo verjetno napisal en sam pisec. Glede na notranjo zgradbo je bila IV. knjiga, ki omenja kralja Sama, napisana okrog leta 660. Omenjena kronika je skupaj z Decem Libri Historiarum Gregorja iz Toursa in kroniko Liber Historiae Francorum najpomembnej\xc5\xa1i narativni vir za zgodovino Galije med koncem rimske oblasti in uveljavitvijo Karolingov. Za zgodovino zahodnih Slovanov in zgodovino Slovencev je Fredegarjeva kronika pomembna zaradi tega, ker je edini sodobni vir tistega \xc4\x8dasa, ki omenja kralja Sama in njegovo kraljestvo.'